
Text rozhodnutia
Súd: Krajský súd Bratislava Spisová značka: 1K/158/1993 Identifikačné číslo súdneho spisu: 1093897932 Dátum vydania rozhodnutia: 21. 08. 2017 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2017:1093897932.9 Uznesenie Krajský súd v Bratislave v konkurznej veci úpadcu: Priemyselný podnik, mestský podnik v likvidácii, ul. Čs. armády 1, Nové Mesto nad Váhom, IČO: 00 182 281, s ustanoveným správcom konkurznej podstaty Mgr. Jozefom Maruniakom, sídlom kancelárie správcu: Hviezdoslavovo námestie 14, 811 02 Bratislava, o návrhu na zrušenie konkurzu, takto r o z h o d o l : I. Súd z r u š u j e konkurz vyhlásený na majetok úpadcu: Priemyselný podnik, mestský podnik v likvidácii, ul. Čs. armády 1, Nové Mesto nad Váhom, IČO: 00 182 281, v zmysle ust. § 44 ods. 1 písm. a) zákona č. 328/1991 Zb. o konkurze a vyrovnaní v znení neskorších predpisov (ďalej len ZKV). II. Súd z b a v u j e Mgr. Jozefa Maruniaka, sídlom kancelárie správcu: Hviezdoslavovo námestie 14, 811 02 Bratislava, funkcie správcu konkurznej podstaty. o d ô v o d n e n i e : 1. Konkurz na majetok dlžníka: Priemyselný podnik, mestský podnik v likvidácii, ul. Čs. armády 1, Nové Mesto nad Váhom, IČO: 00 182 281, bol vyhlásený uznesením č. k. 1K 158/1993-66 zo dňa 12.05.1994. Súd zároveň predmetným uznesením ustanovil do funkcie správcu konkurznej podstaty JUDr. Igora Nitrianskeho, Melčice - Lieskové 125. V zmysle zákona NR SR č. 221/1996 o územnom a správnom usporiadaní Slovenskej republiky došlo s účinnosťou od 01.01.1997 k zlúčeniu Krajského súdu v Bratislave a Mestského súdu v Bratislave pod spoločný názov: Krajský súd v Bratislave a predmetné konanie od tohto dátumu sa vedie pod novou spisovou značkou Z-2-1K 158/1993. 2. Uznesením č. k. Z-2-1K 158/1993-984 zo dňa 22.10.2003 súd podľa ust. § 8 ods. 5 ZKV bez návrhu zbavil funkcie správcu konkurznej podstaty JUDr. Igora Nitrianskeho a do tejto funkcie vymenoval JUDr. Dagmar Valovičovú, Gajova 11, 811 09 Bratislava. 3. Podaním zo dňa 09.04.2014, doručeným súdu dňa 15.04.2014, predložila správkyňa konkurznej podstaty súdu konečnú správu o speňažení majetku z podstaty a vyúčtovaní odmeny a výdavkov správcu. Listom zo dňa 20.04.2015, doručeným súdu dňa 22.04.2015, požiadala JUDr. Dagmar Valovičová o zbavenie funkcie správcu zo závažných osobných dôvodov. Uznesením č. k. Z-2-1K 158/1993-1322 zo dňa 27.04.2015 súd vyhovel žiadosti JUDr. Valovičovej, ktorá bola zbavená funkcie správcu a zároveň za správcu konkurznej podstaty bol generovaním v súlade s ust. § 8 ods. 1 zákona č. 520/2005 Z.z., ktorým sa mení a dopĺňa zákon č. 328/1991 Zb., ustanovený do funkcie správcu konkurznej podstaty Mgr. Jozef Maruniak, sídlom kancelárie správcu: Hviezdoslavovo námestie 14, 811 02 Bratislava. 4. Konečná správa bola súdom schválená uznesením č. k. Z-2-1K 158/1993-1337 zo dňa 05.10.2015. Z dôvodu podaného odvolania prvým správcom JUDr. Igorom Nitrianskym, odvolací súd uznesením č. k. 2Obo/2/2016 zo dňa 28.02.2017 zrušil uznesenie prvej inštancie o schválení konečnej správy a vec vrátil tomuto súdu na ďalšie konanie. Súd opätovne prejednal konečnú správu na pojednávaní dňa 19.06.2017 a túto schválil uznesením pod č. k. Z-2-1K 158/1993-1386 zo dňa 19.06.2017. Predmetné uznesenie nadobudlo právoplatnosť dňa 03.08.2017. 5. V priebehu konania došlo k speňaženiu majetku zapísaného do konkurznej podstaty úpadcu, okrem pohľadávok v objeme 451.069,83 Eur, ktoré súd opatrením č. k. Z-2-1K 158/1993-1139 zo dňa 30.08.2011 vylúčil z konkurznej podstaty. Dôvodom vylúčenia pohľadávok bola ich nevymožiteľnosť. 6. V zmysle schválenej konečnej správy na účte úpadcu sa nenachádzajú žiadne finančné prostriedky, ktorými by bolo možné aspoň čiastočne uhradiť nároky konkurzných veriteľov prihlásených podľa ust. § 20 ZKV rozvrhovým uznesením a z toho istého dôvodu nebude uhradený ani súdny poplatok za konkurzné konanie. 7. Zo spisového materiálu vyplýva, že úpadca nevlastní ďalší majetok, ktorý by bolo možné speňažiť v rámci ponukových kôl a uspokojiť pohľadávky konkurzných veriteľov, a to ani pomerne. 8. Súd konštatuje, že účelom konkurzu alebo vyrovnania podľa § 2 ods. 2 ZKV je dosiahnutie pomerného uspokojenia veriteľov z dlžníkovho majetku. V tomto prípade však došlo iba k čiastočnému uspokojeniu pohľadávok proti podstate - nákladov konkurzu. Pohľadávky konkurzných veriteľov prihlásené podľa ust. § 20 ZKV a zistené v priebehu konkurzného konania a zaradené do tried v súlade s ust. § 32 ZKV pre účely rozvrhu, v rámci konkurzného konania uspokojené nebudú pre nedostatok finančných prostriedkov. 9. V zmysle § 44 ods. 1 písm. a) ZKV, súd uznesením zruší konkurz, v ktorom nedošlo k potvrdeniu núteného vyrovnania, ak zistí, že tu nie sú predpoklady pre konkurz. 10. V zmysle § 44 ods. 4 citovaného ustanovenia, súd zbaví správcu funkcie. 11. Správca konkurznej podstaty predložil súdu dňa 11.08.2017 návrh na zrušenie konkurzu a zbavenie funkcie správcu, nakoľko nemá na účte žiadne finančné prostriedky na uspokojenie nárokov konkurzných veriteľov rozvrhom. 12. Súd vzhľadom k vyššie uvedeným skutočnostiam v súlade s ust. § 44 ods. 1 písm. a) ZKV zrušil konkurz a podľa ods. 4 cit. ust. správcu konkurznej podstaty zbavil funkcie. 13. Správca oznámi súdu, či ukončil účtovnú závierku úpadcu. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. Podľa § 363 Civilného sporového poriadku (ďalej len „CSP“) v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody § 365 CSP) a čoho sa odvolateľ domáha (odvolací návrh). Podľa § 364 CSP, rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1093897932.9 (dáta aktuálne k 11. 11. 2026). Záväzné je znenie zverejnené súdom.




